Kenyah

Tinaru Kenyah nopo nga iso tinaru tulun sandad di tagayo ii poingion id watas Telung Usan om Belaga id boogian Miri, Kapit om Bintulu id Sarawak, Malaysia om minoriti nogi id Kalimantan, Indonesia. Kaum nogi diti nga tergolong miampai do kaum mantad id Utara Sarawak, miagal ko Kayan, Penan, Kelabit, Lun Bawang om nokowonsoi do golongan di lobi umum, ii nopo nga kaum Tulun Ulu (id Sarawak no). Id Kalimantan nopo, Kaum Kenyah nopo nga kosuang id istilah do lobi gayo, ii nopo nga kaum Dayak. Kaum Kenyah nopo nga mantad do tinimungan sub-kaum tokoro miagal ko Kenyah Lirung (Long Nuah), Kenyah Jamok, Kenyah Badeng om suusuai po. Kaum Kayan om Penan nopo nga binoros do mantad sub-kaum Kenyah miimpohon sajara mololohing ii nopo nga Lenjau Suuh + Bawe'.

 Tadon 
Tadon do koulunan Kenyah nopo nga id Dataran Takawas Usun Apau mantad di 1400 - 1700 Masihi. Kaum Kenyah nopo nga nokoimpuun do tuminayad kumaa sub-Kenyah tokoro ontok 1400 - 1600 Masihi ii nopo nga tinaru Kenyah Jamok, Badeng, Lepo' Tau, Lepo' Maut, Kenyah Sambop om suusuai po. Mantad do sub-kaum Kenyah, ii nokosimban nopo kopio id aspek boros nopo nga Kayan om Penan. Sundung do ingkaa, kiwaa o piagalan diolo i milo rotion om amu osodu o pisuayan.  

 Tinimungan Sub-etnik 
Tinaru Kenyah nopo nga mantad do mogikaakawo tinimungan sub-etnik mantad duo pogun misombol ii nopo nga Sarawak, Malaysia om Kalimantan, Indonesia ii okito id siriba: 

 Sarawak, Malaysia 

 Kenyah Badeng
 Kenyah Bakung
 Kenyah Jamok
 Kenyah Lepo' Abong
 Kenyah Lepo' Agak
 Kenyah Lepo' Anan
 Kenyah Lepo' Bam
 Kenyah Lepo' Gah
 Kenyah Lepo' Jalan
 Kenyah Lepo' Jengan
 Kenyah Lepo' Ke'
 Kenyah Lebu' Kulit
 Kenyah Lepo' La'ang
 Kenyah Lepo' Maut
 Kenyah Lepo' Sawa'
 Kenyah Lepo' Tau'
 Kenyah Lepo' Tepu
 Kenyah Lepo' Timai
 Kenyah Lirong
 Kenyah Long Ulai
 Kenyah Long Sebatu
 Kenyah Long Belukun
 Kenyah Long Tepuan
 Kenyah Long Tikan
 Kenyah Ngurek
 Kenyah Sebop
 Kenyah Uma' Bangan
 Kenyah Uma' Baha
 Kenyah Uma' Kelep
 Kenyah Uma' Lasan
 Kenyah Uma' Lung
 Kenyah Uma' Pawa'
 Kenyah Uma' Sambop
 Kenyah Uma' Tukung

 Kalimantan, Indonesia 

 Kenyah Badeng
 Kenyah Bakung
 Kenyah Lepo' Bem
 Kenyah Lepo' Jalan
 Kenyah Lepo' Tau
 Kenyah Lepo' Tepu
 Kenyah Lepo' Ke
 Kenyah Lepo' Kuda
 Kenyah Lepo' Ndang
 Kenyah Uma' Alim
 Kenyah Uma' Tukung
 Kenyah Uma' Maut
 Kenyah Lebu' Timai
 Kenyah Lebu' Kulit
 Kenyah Uma' Ujok
 Kenyah Uma' Lasan
 Kenyah Uma' Lung
 Kenyah Uma' Kelep

 Koubasanan 
Di pogulu po, koulunan asli Kenyah nopo nga asaru do sarangon kaum-kaum sombol om nokoumbal do nasarang di penjajah Barat (Pomorintaan Brooke) sabab do sumaap yolo tu au manu porintaon do tulun suai. Nokoumbal nogi yolo do sumaap tulun labus, miagal ko tulun Iban om suai po, toi ko' tulun Kenyah sondii mantad watas suai. Koulunan asli Kenyah om Koulunan asli Iban nopo nga haro kouyuyuo peperangan ii kopiagal hinombo koulunan asli kenyah nogi nga momunggul tulu do susumaap om owiton tulu di kumaa kampung sabaagi do tutungkap keperwiraan dau. Nung songulun dii nopo nga kaanu tulu di togumu, ii nopo nga sosongulun di pantangon id kampung di om lobi gumu o koonduan ii orohian tu iyau nopo nga wira kampung. suai ko ii, tulu ii naanu nogi nga silihon do roromu upacara "Ule' Ayau" ontok upacara karamayan Sumamba id suang adat koubasanan.   

 Sukuon